open-index/open-wikipedia-markdown huggingface dataset:
Love It to Death

***Love It to Death*** er eit album frå 1971 av Alice Cooper. Albumet inneheld hittar som «Ballad of Dwight Fry», «Is It My Body» og ein av kjenningsmelodiane til Cooper, «I'm Eighteen». Etter to mislulkkalaubm var dette albumet Alice Cooper slo gjennom med. Mykje av dette er tilskriven produsenten Bob Ezrin, som reinska opp stilen til bandet med nye idear og gjorde dei meir tilgjengelege, mest merkbart på songen «I'm Eighteen». Songen var opphavleg mykje lenger og i ein meir psykedelisk stil som dei to første albuma til bandet, som inneheldt fleire lengre songar. 

Albumet skapte mykje kontroversar då det kom ut. På dei første utgjevingane stakk tommelen til Cooper ut av buksa hans, og gav ein illusjon av ein penis. Dette førte til at Warner Brothers sensurerte det (det finst fire forskjellige plateomslag til albumet). Tommelen til Alice Cooper og den høgre armen hans vart luftpensla bort på dei sensurerte versjonane. 

I 2003 vart albumet rangert på 460. plass på lista til *[[Rolling Stone]]* over dei 500 største albuma gjennom tidene. I 2009 vart det gjeven ut ei audiophile avgrensa CD-utgåve i 24-karat gull av albumet. 

Den første utgåva av albumet vart gjeven ut på Straight Records, eit selskap skipa av Frank Zappa og manager Herb Cohen. Då albumet vart ein suksess hadde det alt vorte gjeven ut på ny av Warner Bros. Records, som var den opphavlege distributøren til Straight.

*Love It to Death* nådde 35. plass på Billboard-lista i USA. To singlar frå albumet nådde òg lista, «I'm Eighteen» på 21. plass og «Caught in a Dream» på 94. plass.

## Innhald

## Medverkande
*Alice Cooper - Vokal, munnspel
*Glen Buxton - Sologitar
*Michael Bruce - Rytmegitar, klaverinstrument
*Dennis Dunaway - Bassgitar
*Neal Smith - Trommer
*Bob Ezrin - Klaverinstrument

## Kjelder

**Denne artikkelen bygger på «[[:en:Love It to Death|Love It to Death]]» frå ,  den 23. oktober 2011.* 
*** oppgav desse kjeldene:*
I'm Eighteen

«**I'm Eighteen**» er ein song frå 1970 av rockebandet Alice Cooper frå gjennombrotsalbumet deira *[[Love It to Death]]*. Singelen vart gjeven ut i november 1970, tre månader før albumet kom ut, og vart gjennombrotshitten til bandet. 

## Utmerkingar
Songen vart rangert på 39. plass på lista til VH1 over dei 40 største metal-songane gjennom tidene. Han ligg òg på lista til magasinet *Guitar* over dei 50 tyngste riffa gjennom tidene. 

*[[Rolling Stone]]* plasserte songen på 482. plass på lista deira over dei 500 største songane gjennom tidene. og hadde dette å sei om songen: «Før 'I'm Eighteen,' var Cooper berre nok ein hårete rocke-raring. Men denne proto-punk-hitten definerte tida. År seinare song Johnny Rotten songen då han prøvesong for Sex Pistols; då var Cooper gjest på The Muppet Show.»

## Andre versjonar
Songen er spelt av thrash metal-pionerane Anthrax på albumet deira *[[Fistful of Metal]]* frå 1984 og vart seinare spelt av post-grunge-bandet Creed på filmmusikkalbumet til filmen *[[The Faculty]]* i 1998. Songen vart òg spelt inn av Camp Freddy med Slash frå Guns and Roses på gitar og Chester Bennington frå Linkin Park på vokal. Don Dokken med John Norum på gitar spelte inn songen på hyllestalbumet *Humanary Stew: A Tribute To Alice Cooper*.

## Kjelder

**Denne artikkelen bygger på «[[:en:I&#39;m Eighteen|I&#39;m Eighteen]]» frå ,  den 23. oktober 2011.* 
*** oppgav desse kjeldene:*
Sun Arise

«**Sun Arise**» (*Sol stå opp*) er den fjerde singelen til den australske musikaren Rolf Harris. Han kom ut 25. oktober 1962 og vart den andre hitten til Harris, to år etter «Tie Me Kangaroo Down, Sport». I motsetnad til dei tidlegare komiske songane hans, var ikkje dette ein komisk song, men fell innanfor sjangeren verdsmusikk med didgeridoo-inspirert musikk. 

Songen vart spelt inn av Alice Cooper på albumet *[[Love it to Death]]* i 1971. 

Robert Plant og Jimmy Page frå Led Zeppelin framførte songen på konsert med Harris på fjernsyn i 1994, som ein del av Page & Plant sin *No Quarter*-turne. 

## Kjelder

**Denne artikkelen bygger på «[[:en:Sun Arise|Sun Arise]]» frå ,  den 23. oktober 2011.*
Blåjerpe

**Blåjerpe** (*Dendragapus obscurus*) er ein art av skogshøns med leveområde i Rocky Mountains i Nord-Amerika.

## Skildring
Vaksne hannar har fjørdrakt som i hovudsakleg er mørk, blågrå skiferfarga. Ved oppvising under spelet kan han syne ein lilla, naken, oppblåst hudsekk omgjeve av kvite fjør, og ein gul til raud augekam. Vaksne hoer er brunspraglete med mørk brune og kvite markeringar på undersida. Begge kjønn av vaksne har ein svart, lang og rektangulært forma hale, gråfarga mot enden. Beina er fjørkledde. Hannar er monaleg større enn hoer, omtrentleg 47 til 56 centimeter og 1,1 til 1,4 kg mot 43 til 48&nbsp;cm og 0,9&nbsp;kg for hoer.

Hekkehabitatet ligg i utkanten av bartreskog og blandaskog i fjellområda i vestlege Nord-Amerika, frå søraustlege Alaska og Yukon sør til New Mexico. Utbreiingsområdet er nært knytt til førekomst av ulike bartre. Reiret er ei grop i bakken skjult under ein busk eller trestokk. Dei legg sju til ti egg i kullet, og ungane er godt utvikla og aktive rett etter klekking.

Dei er standfuglar, men dei vandrar korte avstandar til fots og gjer korte flygingar til tettare skogsområde om vinteren, med den merkelege vanen å flytte opp til større høgder om vinteren, som eit omvendt vertikalt trekk. Dei kan då trekke nær opp til tregrensa, opp til 3600 moh.

Desse fuglane beitar på bakken eller i tre om vinteren. Då et dei hovudsakleg bar frå edelgran og douglasgran, tidvis òg frå hemlokk og furu. Om sommaren er andre grøne planter viktigare, så som bregnar, vier og bær. Dei et òg insekt, spesielt maur, biller og grashopper. Ungane er nesten heilt avhengige av insekt som føde dei første ti dagane.

Hannar syng med djupe tut på territoriet og gjere korte flygingar med flagrande venger for å tiltrekke seg hoer. Hoene forlèt territoriet til hannen etter paring.

Blåjerpe er nært relatert til sotjerpe (*Dendragapus fuliginosus*), tidlegare var dei to rekna som ein einskild art.

## Kjelder

* *Første versjon av denne artikkelen byggjer på «[[:en: Dusky Grouse|Dusky Grouse]]» frå , den 23. oktober 2011*

### Referansar

## Bakgrunnsstoff
Nordfjord Folkemuseum

**Nordfjord Folkemuseum** i Åsen på Sandane i Nordfjord vart offisielt opna 25. juli 1920. Alt i 1907 var det fleire møte om å opprette eit museum i Nordfjord. Då Nordfjord Sogelag vart skipa i 1908 var museumsaka viktigaste oppgåve for dette laget. Kommunane i Nordfjord skulle bestemme kvar museet skulle ligge. Mellom dei var det like mange som meinte at det burde plasserast på Nordfjordeid, som på Sandane. Årsmøtet i Nordfjord Sogelag vedtok i 1909 at Sandane skulle veljast. Det vart sett i gang å samle inn pengar, og å kjøpe inn og reise gamle bygningar. Det vart og samla inn gjenstandar. I 1915 fekk museet eige styre, som vart underlagt styret i Nordfjord Sogelag.

Det synte seg at museumsområdet vart for trongt. Først på 1960-talet vart difor alle bygningane flytt til Jølet på Sandane. Her er det oppsett over 40 eldre hus. I 1995 vart det opna ein nytt eldfast arkiv- og magasinbygning. Det vert og brukt av administrasjonen. 

I eit eige jektenaust på Austrheim, vest for Sandane sentrum, står Holvikjekta. Ho vart bygd i 1881, og sett på land i 1905. 

Nordfjord Folkemuseum har sidan 2009 vore ei avdeling under det konsoliderte museet Musea i Sogn og Fjordane.

## Kjelder
* Fylkesleksikonet for Sogn Og Fjordane
* Per Lothe: Nordfjord Sogelag 80 år i *Årbok for Nordfjord 1988*
* Holvikjekta, Wikipedia.
* Holvikjekta, DigitaltFortalt.

## Bakgrunnsstoff
* Heimeside for Nordfjord Folkemuseum
Reflected

**«Reflected»** er den første singelen til det amerikanske rockebandet Alice Cooper, gjeven ut i 1969 frå albumet *[[Pretties for You]]*. 

Songen selde dårleg og gjekk ikkje inn på listene, men vart omskriven i 1972 som «Elected», som vart den nest mest suksessrike singelen til bandet etter «School's Out». Teksten og melodien til «Reflected» og «Elected» er temmeleg lik. 

B-sida til singelen, «Living», var òg henta frå *[[Pretties for You]]*.

## Medverkande
*Alice Cooper – vokal, munnspel
*Glen Buxton – sologitar
*Michael Bruce – rytmegitar
*Dennis Dunaway – bassgitar
*Neal Smith – trommer

## Kjelder

**Denne artikkelen bygger på «[[:en:Reflected (song)|Reflected (song)]]» frå ,  den 23. oktober 2011.*
Neal Smith

**Neal Smith** () var trommeslagar for rockegruppa Alice Cooper frå 1967 til 1974. Han spelte på dei tidlege albuma til bandet som *[[Pretties For You]]* og *[[Easy Action]]*, gjennombrotet *[[Love It to Death]]* og dei påfølgjande suksessalbuma *[[Killer av Alice Cooper|Killer]]*, *[[albumet School's Out|School's Out]]* og *[[Billion Dollar Babies]]*. Det siste albumet hans med Alice Cooper var *[[Muscle of Love]]*.

Billion Dollar Babies var òg namnet som han starta i lag med dei tidlegare Alice Cooper-medlemmane Michael Bruce, Dennis Dunaway og Neal Smith i lag med Bob Dolin og Mike Marconi etter at gruppa Alice Cooper gav seg i 1974. 

Smith har vore eigedomsmeklar i New England sidan tidleg i 1980-åra, men har òg halde fram som musikar. 

Neal Smith spelar på tre songar på Alice Cooper-albumet *[[Welcome 2 My Nightmare]]* frå 2011.

## Kjelder

**Denne artikkelen bygger på «[[:en:Neal Smith (drummer)|Neal Smith (drummer)]]» frå ,  den 23. oktober 2011.*  
 

## Bakgrunnsstoff
*Neal Smith - RockNRealtr
Rettvinkla trekant

Ein **rettvinkla trekant** er ein trekant der ein av dei tre vinklane er 90 grader, og blir matematisk beskreve slik:

 c^2 = a^2 + b^2\!\,

Den greske filosofen Pythagoras oppdaga og beviste at arealet av eit kvadrat med same sidelengde som hypotenusen i ein rettvinkla trekant, har like stort areal som summen av kvadrata med sidelengder like store som dei to kateta i den same trekanten.

## Se også
* Trekant
* Likesida trekant
* Den pythagoreiske læresetninga
Båtnemninga SS

**SS** er ei skipstypeforkorting som vert nytta for å skildre ein båttype og står fremst i båtnamnet, til dømes SS «Statsraad Lehmkuhl». SS kan stå for både seglskip og det engelske ordet for dampskip, *steam ship*.
USS

**USS**, kort for **United States Ship**, er det offisielle prefikset til alle krigsfartøy i den amerikanske marinen. 
Prefikset blei innført for alle skip i den amerikanske marinen av president Theodore Roosevelt i 1907.

## Kjelder
Alan Baker

**Alan Baker**, FRS () er ein engelsk matematikar. Han var fødd i London. Han er kjend for arbeidet sitt på effektive metodar innan talteori, særleg innan transcendente tal. Han fekk Fieldsmedaljen i 1970, 31 år gammal. Han er professor ved universitetet i Cambridge.

## Kjelder

**Denne artikkelen bygger på «[[:en:Alan Baker (mathematician)|Alan Baker (mathematician)]]» frå ,  den 23. oktober 2011.*
RC Cola

**RC Cola** eller **Royal Crown Cola** er ein amerikansk cola som vart utvikla i 1905 under namnet Chero-Cola av Claude A. Hatcher, ein farmasøyt i Columbus i Georgia i USA. Namnet vart  endra til Royal Crown Cola i 1933.

Colaen var tidlegare tappa på spesielle flasker. I dag er RC Cola produsert på vanlege flasker av mellom anna Roma Mineralvannfabrikk på Lillestrøm. Essensen til RC Cola er sidan 1987 produsert på lisens av Storms Kjemiske i Oslo. 

## Kjelder
* Royal Crown Cola historie 
* Slogans
Aleksandr Fridmann

**Aleksandr Aleksandrovitsj Fridmann** eller **Friedmann** (russisk Алекса́ндр Алекса́ндрович Фри́дман) () var ein russisk matematikar og meteorologiteoretikar. Han fann i 1922 av feltlikningane i den generelle relativitetsteorien ei løysing der radius og den midlare tettleiken av universet varierer med tida, i motsetnad til det statiske universet til Albert Einstein.

## Kjelder
* Aleksandr Fridmann. (2011-10-23) I *[[Store norske leksikon]]*. Henta frå http://snl.no/Aleksandr_Fridmann
Alexandre Grothendieck

**Alexander Grothendieck** () er ein tysk-fransk matematikar. 

Frå 1959 til 1970 var han professor i matematikk ved IHES (Institut des hautes études scientifiques) i Paris. Han gjorde banebrytande arbeid innanfor algebraisk geometri, og medverka til teorien for topologiske vektorrom, særskild dei såkalla nukleære romma. Han fekk tildelt Fields-medaljen i 1966 for den samle forskingsinnsatsen sin. I 1986 vart han saman med Pierre Deligne tildelt Crafoord-prisen, som vert delt ut av Det svenske vitskapsakademiet, men denne avslo han. 

Han trekte seg tilbake i 1988 og eit par år seinare busette han seg i Pyreneane der han lever i isolasjon frå omverda. 

## Kjelder
* Alexandre Grothendieck. (2011-10-23) I *[[Store norske leksikon]]*. Henta frå http://snl.no/Alexandre_Grothendieck
Killer av Alice Cooper

***Killer*** er det fjerde studioalbumet til Alice Cooper, gjevne ut i 1971.

Cooper skreiv i teksten til plateomslaga til *[[Fistful of Alice]]* og *[[In the Studio with Redbeard]]* at songen «Desperado» var skriven om venen Jim Morrison, som døydde året albumet kom ut. I følgje eit NPR-radiointervju med Alice Cooper, vart «Desperado» skriven om ein Robert Vaughn-karakter frå filmen *[[The Magnificent Seven]]*. «Halo of Flies» var i følgje Cooper eit forsøk på å bevise at dei kunne spele King Crimson-liknande progressiv rock, og var visstnok om ein SMERSH-liknande organisasjon. «Desperado», «Under My Wheels» og «Be My Lover» er sidan gjevne ut på forskjellige samlealbum av Cooper. Songen «Dead Babies» skapte noko kontroversar då albumet kom ut, trass i at teksten hadde eit bodskap som gjekk mot barnevald. Albumet skapte òg kontroversar på grunn av kalenderen som følgde med plata, som syner Alice Cooper hengande frå ei renneløkke med eit knivstikk i overkroppen. 

Albumet nådde 21. plass på Billboard-lista og to singlar nådde Hot 100-lista. «Under My Wheels» nådde 59. plass og «Be My Lover» 49. plass. 

Johnny Rotten frå Sex Pistols og Public Image Ltd. kalla *Killer* det største rockealbumet gjennom tidene. Punkikonet Jello Biafra & The Melvins spelte songen «Halo of Flies» på albumet *[[Sieg Howdy!]]* i 2005. Psychobilly-musikarane Mojo Nixon go Skid Roper spelte songen «Be My Lover» på *[[Frenzy av Mojo Nixon|Frenzy]]* i 1986. Power metal-bandet Iced Earth spelte songen «Dead Babies» for albumet *[[Tribute to the Gods]]* i 2002. 

## Innhald

## Medverkande
*Alice Cooper - Vokal, munnspel
*Glen Buxton - Sologitar
*Michael Bruce - Rytmegitar, klaverinstrument
*Dennis Dunaway - Bassgitar
*Neal Smith - Trommer
*Bob Ezrin - Klaverinstrument
*Rick Derringer - Gitar på «Under My Wheels»

## Kjelder

**Denne artikkelen bygger på «[[:en:Killer (Alice Cooper album)|Killer (Alice Cooper album)]]» frå ,  den 23. oktober 2011.* 
*** oppgav desse kjeldene:*
Under My Wheels

«**Under My Wheels**» er ein rockesong av Alice Cooper. Songen vart opphavleg gjeven ut på bandet sitt *[[Killer av Alice Cooper|Killer]]* i 1971 og var den første singelen frå albumet. 

Songen var skriven av Michael Bruce, Dennis Dunaway og Bob Ezrin. Han vart spelt inn på ny i 1988 av Cooper som ein duett med Axl Rose frå Guns N' Roses etter at *[[Raise Your Fist and Yell]]*-albumet kom ut. Guns N' Roses var då oppvarmingsband for Alice Cooper.

Songen vart spelt inn av Manic Street Preachers på singelen «Motorcycle Emptiness». Han vart òg spelt inn av Hanoi Rocks på albumet *[[All Those Wasted Years]]*.

## Utgjevingar
**[[Killer av Alice Cooper|Killer]]* - 1971 
**[[Alice Cooper's Greatest Hits]]* - 1974 (ein alternativ miks av songen)
**[[The Beast of Alice Cooper]]* - 1989
**[[The Life and Crimes of Alice Cooper]]* - 1999
**[[The Best of Alice Cooper|Mascara & Monsters: The Best of Alice Cooper]]* - 2001
Bokroa

**Bokroa** var ein skap- og bokhyllemøbel frå Eidsvoll møbelfabrikk i Eidsvoll. Serien vart innført på 1960-talet og vart veldig populær.
Hyllene vart utført i teak.

## Bakgrunnsstoff
*DigitalMuseum: Utstilling på Eidsvoll Bygdeutstilling i 1955 av «Bokroa – bøkenes byggmester», skåp- og hyllesystem med «Norsk Patent nr. 82660» frå Eidsvoll Møbelfabrikk. «Den moderne byggereol for hjem og kontor».
*Reklamefilm for Bokroa
Claude A. Hatcher

**Claude Adkins Hatcher** () var ein amerikansk farmasøyt frå Columbus i Georgia. Han var son av ein kolonialhandlar.

Gjennom det familieeigde selskapet Hatcher Grocery Company introduserte han ein coladrikk i 1905 med namnet Chero-Cola. Same året grunnla han eit flasketapperi for den populære drikken, Union Bottling Works. Chero-Cola vart RC Cola i 1933.

Hatcher er gravlagd på Riverdale Cemetery i Muscogee County, Georgia. Gjemmom sitt testamente grunnla han Pickett & Hatcher Educational Fund, ein veldedig studentlångjevar.

## Kjelder

**Denne artikkelen bygger på «[[:en:Claude A. Hatcher|Claude A. Hatcher]]» frå ,  den 23. oktober 2011.* 
*** oppgav desse kjeldene:*
*** Kort historie av Royal Crown Cola Company
*** Royal Crown Cola historie 
*** Pickett & Hatcher Educational Fund, Eit oversyn over legatet 


## Bakgrunnsstoff
*Pickett & Hatcher Educational Fund
Halo of Flies

«**Halo of Flies**» er ein singel frå 1973 av rockebandet Alice Cooper teken frå albumet *[[Killer av Alice Cooper|Killer]]* frå 1973. Singelen vart berre gjeven ut i Nederland. Songen var i følgje Cooper sjølv eit forsøk på å bevise at bandet kunne spele King Crimson-liknande progressiv rock, og omhandla visstnok ein spionorganisasjon. 

Songen nådde Topp 10 i Nederland. 

Støyrockbandet Halo of Flies er kalla opp etter denne songen. Jello Biafra & The Melvins spelte inn songen for deira *[[Sieg Howdy!]]*.

B-sida til singelen var «Under My Wheels», som vart gjeven ut som ein eigen singel to år tidlegare. Begge songane var frå *Killer*. 

## Medverkande
*Alice Cooper - vokal
*Glen Buxton - sologitar
*Michael Bruce - rytmegitar, klaverinstrument
*Dennis Dunaway - bassgitar
*Neal Smith - trommer

## Lister
Albumet School's Out

***School's Out*** er det femte studioalbumet til Alice Cooper, gjeven ut i 1972. Tittelsporet på albumet vart ein stor hit og vart spelt fast på konsertane til Alice Cooper. Mange «Classic Rock»-stasjonar speler framleis songen på radio. 

Det opphavlege plateomslaget (designa av Craig Braun) var slik at det kunne opnast som ein gammal skulepult. Vinylplata var pakka inn i eit par jentetruser. Denne originale utgåva vart kalla attende fordi trusene ikkje var flammesikre. Albumet remastra i 2009 for Audio Fidelity av Steve «Daddy Tonemeister» Hoffman i HDCD. 

Albumet nådde andreplassen på den amerikanske albumlista og gjekk heilt til topps i Canada, der det låg i fire veker. Singelen «School's Out» nådde 7. plass på singellista i USA og 3. plass i Canada. I Storbritannia gjekk singelen heilt til topps. 

## Innhald

## Medverkande
*Alice Cooper - vokal
*Glen Buxton - sologitar
*Michael Bruce - rytmegitar, klaverinstrument
*Dennis Dunaway - bassgitar
*Neal Smith - trommer
*Bob Ezrin - klaverinstrument
*Dick Wagner - sologitar på «My Stars»
*Rockin' Reggie Vincent - gitar, korvokal

## Kjelder

**Denne artikkelen bygger på «[[:en:School's Out (album)|School's Out (album)]]» frå ,  den 23. oktober 2011.* 
*** oppgav desse kjeldene:*
Kolonialhandel

**Kolonialhandel,** **kolonialbutikk** eller berre **kolonial** var ein butikk der ein selde mat og andre varer som ein trong til dagleg. Varene ein selde vart kalla kolonialvarer, ettersom mange av dei kom frå det som då var koloniar i tropane. Døme på slike varer er kaffi, te, sukker og eksotiske krydder. Handelen skjedde over disk.

## Sjå òg
* Landhandel
* Daglegvarehandel

## Kjelder

*
*kolonialvarer i *[[Store Norske Leksikon]]*
Landhandel

Ein **landhandel** eller ei **krambu** var ein butikk på landsbygda der ein i tillegg til å selje daglegvarer òg selde anna det var etterspurnad etter, som koppar og kar, verktøy og reiskapar. 

## Sjå òg
* Kolonialhandel
* Daglegvarehandel
Agnes Håkonsdotter

**Agnes Håkonsdotter** () var ei norsk kongsdotter. Ho var fødd utanfor ekteskap til Gro Sigurdsdotter og Håkon V av Noreg.

I 1302 gifta ho seg lendmannen Havtore Jonsson til Sudrheim (Sørum) og Borregård (1275-1320). Dei fekk to søner, Jon og Sigurd, ofte omtalt som Havtoresønene. 

Havtore Jonsson var sysselmann på Romerike og åtte fleire gods og landområde i heile Noreg, mellom anna Borregård og halve Sarpefossen.

## Kjelder

**Denne artikkelen bygger på «[[:nb:Agnes Håkonsdatter|Agnes Håkonsdatter]]» frå , og «[[:sv:Agnes Håkonsdotter|Agnes Håkonsdotter]]» frå  den 23. oktober 2011.*
Eda glasmuseum

**Eda glasmuseum** er eit museum i Eda i Värmland i Sverige. Det vart innvigd i 2000 av Gudrun Wahlqvist frå Statens kulturråd. Museet vart grunnlagd av Eda Glasbruksförening.  Det held til i det som ei gong var Folkets Hus på Eda glasbruk. Bygget er teikna av Ludvig Matsson og stod ferdig i 1927. 

Museet har ei permanent utstilling som syner glas produsert ved Eda glasbruk frå heile perioden det var drift ved bruket, 1835-1953, i lag med verktøy og fotografi frå verksemda. I tillegg har dei ymse spesialutstillingar.

## Kjelder


**Denne artikkelen bygger på «[[:sv:Eda glasmuseum|Eda glasmuseum]]» frå ,  den 23. oktober 2011.*  
 

## Bakgrunnsstoff

*
Daglegvarehandel

**Daglegvarehandel** er ein butikk som sel matvarer, vaskeartiklar og andre hushaldningsartiklar til hushaldningar.

Forretningstypen og nemninga er av relativt ny dato. Framveksten kjem særleg av ferdigpakking av varer i standardiserte kvalitetar og kvanta avpassa for detaljhandel (merkevarer), og fryselagring av varene i butikken. Det finst over 4300 daglegvareforretningar i Noreg.

Sjølve ordet ber i seg at kundane vitjar butikken ofte, og den typiske plasseringa for daglegvarehandlar har derfor vore spreitt og i kort avstand til bustader. Ulike utviklingstrekk frå 1970-åra og framover har påverka dette. Talet på heimeverande har gått ned, medan bilbruken og mobiliteten åt publikum har auka. Samtidig har kundane fått betre plass heime, og betre vilkår til å sjølv ta vare på matvarer ved hjelp av frysar og kjøleskap. Denne utviklinga har lagt grunnen for eit heilt anna handlemønster, der «dagleg»-varehandelen ikkje lenger er dagleg, og der det vert handla i store kvanta frå stormarknader med eigen parkeringsplass.

## Sjå òg
* Kolonialhandel
* Landhandel

## Kjelder
Årsnes

**Årsnes** er ein ferjekai i Kvinnherad i Vestland. Årsnes ferjekai knyter saman Fylkesveg 48 mot Gjermundshamn på nordsida av fjorden. Årsnes har og samband til Varaldsøy. Årsnes ferjekai vart teken i bruk i juli 2010, og avløyste Løfallstrand ferjekai, som vart for lita. I tillegg resulterte flyttinga av ferjeleiet i ei innkorting av overfartstida.

## Kjelder

* Årsnes ferjekai opna, juli 2010, hordaland.no.
School's Out

«**School's Out**» er ein song frå 1972 av Alice Cooper og tittelsporet på det femte albumet deira.

Cooper sa at det som inspirerte han til å skrive songen var då han svarte på spørsmålet «Kva er dei største tre minutta i livet ditt?». Cooper sa: «Det er to gonger i året. Ein er julemorgonen når ein gjer seg klar til å opne gåvene. Grådigheitsfaktoren er der då. Den andre er dei siste tre minuttar på den siste skuledagen når du sit der og det er ei som ei langsam lunte som brenn. Eg sa, 'Om eg kan fange dei tre minutta i ein song, så kjem til å bli stort.»

Cooper sa òg at han var inspirert frå ei linje frå ein Bowery Boys-film.

Teksten indikerer at ikkje berre er skulen ferdig for sommaren, men ferdig for alltid, og at sjølve skulen er sprengt i lufta. Han inneheld barneregla «No more pencils, no more books, no more teachers' dirty looks».

«School's Out» vart den første store hitten til Alice Cooper og nådde 7. plass på Billboard Hot 100 i USA og dreiv albumet opp til andreplassen på Billboard 200. I Canada nådde singelen 3. plass medan albumet gjekk heilt til topps. I Storbritannia gjekk singelen heilt til topps i tre veker i august 1972.

I 2004 vart «School's Out» rangert på 319. plass på lista til Rolling Stone over dei 500 største songane gjennom tidene. I 2009 vart han kåra til den 35. beste hardrocksongen av VH1.

## Song i populærmedia
Songen er nytta i filmane *[[Scream]]*, *[[Dazed and Confused]]*,  *[[Rock 'n' Roll High School]]* og *[[I Love You, Beth Cooper]]*.

Ein versjon av songen er spelbar i videospelet *[[Guitar Hero III: Legends of Rock]]*. Han er òg tilgjengeleg i *[[Guitar Hero 5]]* og *[[Rock Band 2]]*.

Cooper framførte songen under avslutningsnummer i episoden hans *[[The Muppet Show]]*, der han dansar med store Muppet-monster som dansar til songen hans.

## Andre versjonar
Songen er spelt av mellom andre Daphne & Celeste, GWAR, 45 Grave, Anthrax, Toyah, Grave Digger, Cretu and Thiers, The Sensational Alex Harvey Band, Demons and Wizards, Kirka, Krokus, Soul Asylum, Sevendust, The Last Hard Men, Mr. Bumpy, A*Teens, Rob Zombie og Slash, Jay Anderson Band, Emily Estefan, The Donnas, Alien Sex Fiend, Foo Fighters og Ke$ha.

## Lister

## Kjelder

**Denne artikkelen bygger på «[[:en:School's Out (song)|School's Out (song)]]» frå ,  den 23. oktober 2011.* 
*** oppgav desse kjeldene:*
*
Den libyske borgarkrigen

**Den libyske borgarkrigen**, stundom kalla **den libyske revolusjonen**, var ein borgarkrig som fann stad i Libya i 2011 mellom opprørarar og styrkar lojale til den libyske leiaren Muammar Gaddafi. Borgarkrigen enda med hærtakinga av Sirte og drapet på Gaddafi, og resulterte i eit splitta land utan sterkt statsmakt.

## Utviklinga
I fyrstninga var borgarkrigen ein oppreist i Benghazi aust i Libya, og tok til med protestar 15. og 16. februar mot at menneskerettsaktivisten Fethi Tarbel vart gripen. Opprøret vart væpna og spreidde seg, og etter nokre dagar hadde opprørarar teke kontrollen over heile det austlege Libya og byen Misrata i vest.

Etter kvart som krigslukka for opprørarane vart veikt, og den Gaddafi-lojale hæren snøgt nærma seg opprørshovudsetet i Benghazi, vart det vedteke ei flyforbodssone av Tryggingsrådet i SN, og at medlemslanda kunne nytta «alle turvande råder» for «å verna den sivile folkesetnaden i Libya». Ein internasjonal koalisjon med Frankrike og Storbritannia i spissen og med USA i ei nykelrolle, seinare leidd av NATO, sette i verk dei fyrste flyåtaka 19. mars med mandatet som bakgrunn, og stogga Gaddafi-hæren som då var i utkanten av Benghazi.

Med bortimot daglege NATO-bombetokt fekk opprørarane krigslukka attende, og etter stundom langsame framrykkingar hærtok opprørarane mykje av hovudstaden Tripoli den 23. august, og fekk etter nokre dagar full kontroll. 20. oktober tok opprørarane Sirte, heimbyen til Gaddafi, og den siste større folkesette staden som framleis hadde stridande Gaddafi-lojale styrkar. Gaddafi vart like etter drepen i området. 23. oktober kunngjorde Overgangsrådet at Libya var frigjort.

## Resultatet
Sommaren 2012 vart det vald eit parlament som peika ute ei regjering. Regjeringa fekk aldri kontroll over heile landet, og i dag har Libya to konkurrerande parlament og regjeringar. Den eine regjeringa styrer frå Tripoli, den andre frå Tobruk. Tryggingssiutasjonen i landet er dårleg, tilhøva blir vurdert som verre no enn før borgarkrigen.  IS har erobra store område, og tusenvis av flyktningar har med Libya som utgangspunkt forsøkt å krysse Middelhavet med båt.

## Sjå òg
Forholdet mellom Russland og Syria

## Kjelder
* ''Timeline: Libya liberated says NTC''  av Reuters
* ]https://www.aftenposten.no/norge/i/68mr/Forskere---Verre-i-Libya-na-enn-under-Gaddafi Aftenposten: - Verre i Libya nå enn under Gaddafi]
Vindauge

**Glas, vindauga** eller **vindauge** er opningar i veggar eller tak i rom i bygningar, køyretøy og anna, som kan sleppa inn lys og/eller luft. Vindauge er gjerne laga som eit gjennomsiktig eller gjennomskineleg materiale, som glas, klar plast eller ei hinne av einkvan slaget, som er set inn i ei ramme av tre, metall eller eit kunststoff.

I bygningar er vindaugsramma gjerne festa med hengsel til ein karm ikring, slik at det let seg gjere å opne og lukke det. Karmen kan òg vera laga av tre, metall eller eit kunststoff. Det heile er gjerne laga som ei eining for seg, og festa i ei opning i veggen eller taket på eit vis som gjer at det heile kan skiftast utan å gjere store inngrep i sjølve bygninga. Eit vindauge kan i og for seg òg vera heilt ope, men vert då ofte kalla ein glugge.

Ordet «vindauga» er norrønt og tyder ordrett 'lufthol'.

## Biletdøme på vindauge

Fil:Två tvåluftsfönster.jpg|Eit par sidehengsla vindauge
Fil:Pivåfönster.jpg|Vippevindauge
Fil:Överkanthängd fönster.jpg|Overkanthengsla vindauge
Fil:Window at the Bay Horse, Clifford.jpg|Eit skuvevindauge, vindauget er delt i to horisontalt, og kan opnast ved at den nedre parten vert skuva opp på baksida av den øvre parten.


## Sjå òg
* Gardin
* Sprosse

## Kjelder

*
*

## Bakgrunnsstoff

*
Elected

«**Elected**» er ein song frå 1972 av rockebandet Alice Cooper, frå albumet deira *[[Billion Dollar Babies]]*. Singelen nådde 26. plass i USA, fjerdeplass i Storbritannia og 3. plass i Austerrike. Ein av dei første MTV-liknande musikkvideoane nokon gong vart laga for songen. 

Songen var ei omskriving av songen deira frå 1969, «Reflected» frå debutalbumet *[[Pretties for You]]*.

Songen har sidan vorte spelt inn av Ayreon, Def Leppard og Bruce Dickinson (med ein musikkvideo med Mr. Bean).

## Lister

## Utgjevingar
*Billion Dollar Babies
*Alice Cooper's Greatest Hits
*The Beast of Alice Cooper
*The Life and Crimes of Alice Cooper
*Mascara and Monsters: The Best of Alice Cooper
*The Definitive Alice Cooper
*The Essentials: Alice Cooper
*School's Out and Other Hits

## Medverkande
*Alice Cooper - vokal
*Glen Buxton - sologitar
*Michael Bruce - rytmegitar
*Dennis Dunaway - bass
*Neal Smith - trommer

## Kjelder

**Denne artikkelen bygger på «[[:en:Elected (song)|Elected (song)]]» frå ,  den 23. oktober 2011.* 
*** oppgav desse kjeldene:*
Songen Billion Dollar Babies

«**Billion Dollar Babies**» erin song frå 1972 av rockegruppa Alice Cooper frå albumet *[[Billion Dollar Babies]]*. Songen vart gjeven ut som singel i juli 1973, månader etter albumet kom ut. Songen er ein duett mellom Alice Cooper og Donovan, som syng falsett-vokal.
Songen er skriven av Alice Cooper, Michael Bruce  og Reggie Vinson (ein studiogitarist som hadde arbeidd med Alice Cooper tidlegare). Refrenget av songen har same melodi som The Hollies-songen «Tell Me to My Face» frå 1966. 

Billion Dollar Babies vart òg namnet på bandet som somme av bandmedlemmane i Alice Cooper starta etter at dei slutta i bandet. Albumet Billion Dollar Babies var eit av dei siste albuma bandet Alice Cooper, før songaren Alice Cooper gjekk solo. 

## Songen i popkulturen
*Songen er nytta i *[[The Secret Life of Girls]]*.
*Songen er nytta i episoden «Monty Can't Buy Me Love» av *[[The Simpsons]]*.
*Ein coverversjon av songen, kalla «Million Dollar Babies», finst i Xbox 360-versjonen av *[[Guitar Hero II]]*.
*Konsertversjonen er nedlastbar for Rock Band-serien.

## Medverkande
*Alice Cooper - vokal
*Glen Buxton - lead gitar
*Michael Bruce - rytmegitar
*Dennis Dunaway - bass
*Neal Smith - trommer
*Donovan - vokal

## Lister

## Kjelder

**Denne artikkelen bygger på «[[:en:Billion Dollar Babies (song)|Billion Dollar Babies (song)]]» frå ,  den 23. oktober 2011.* 
*** oppgav desse kjeldene:*
No More Mr. Nice Guy

«**No More Mr. Nice Guy**» er ein song frå 1972 av hardrockgruppa Alice Cooper frå albumet *[[Billion Dollar Babies]]*. Singelen vart gjeven ut i 1973 og nådde 25. plass i USA og 10. plass i Storbritannia, og var med på å ta albumet til førsteplassen i begge landa. Songen er skriven av Alice Cooper og Michael Bruce. 

Cooper skreiv songen om reaksjonane til kyrkjegruppa til mora om sceneframferda til Cooper og rollene han spelte på scenen. Han sa at det var verre ting han kunne gjort i livet og at «hanskane no var av».

Heavy metal-gruppa Megadeth spelte inn songen for filmen *[[Shocker]]* i 1989. Songen er òg spelt inn av Pat Boone for coveralbumet *[[In a Metal Mood: No More Mr. Nice Guy]]*. 

Songen vart spelt inn på ny av Alice Cooper for videospelet *[[Guitar Hero: Warriors of Rock]]*.

Songen vart spelt i filmen *[[filmen Dazed and Confused|Dazed and Confused]]*, fjernsynsserien *[[Family Guy]]* i ein parodiscene av *Dazed and Confused*, og i fjernsynsserien *[[The Simpsons]]*.

## Utgjevingar
**[[Billion Dollar Babies]]*
**[[A Fistful of Alice]]*
**[[Alice Cooper: Brutally Live]]*
**[[Live at Montreux av Alice Cooper|Live at Montreux]]*
**[[Greatest Hits av Alice Cooper|Alice Cooper's Greatest Hits]]*
**[[The Beast of Alice Cooper]]*
**[[Classicks]]* (konsert)
**[[The Life and Crimes of Alice Cooper]]*
**[[Mascara and Monsters: The Best of Alice Cooper]]*
**[[The Definitive Alice Cooper]]*
**[[The Essentials: Alice Cooper]]*
**[[School's Out and Other Hits]]*

## Lister

## Medverkande
*Alice Cooper - vokal
*Glen Buxton - sologitar
*Michael Bruce - rytmegitar
*Dennis Dunaway - bass
*Neal Smith - trommer

## Kjelder

**Denne artikkelen bygger på «[[:en:No More Mr. Nice Guy (song)|No More Mr. Nice Guy (song)]]» frå ,  den 23. oktober 2011.* 
*** oppgav desse kjeldene:*
Muscle of Love

***Muscle of Love*** er det sjuande studioalbumet av Alice Cooper, gjeven ut i 1973. Det er det siste studioalbumet spelt inn av det originale Alice Cooper-bandet og er eit konseptalbum om tenåringsangst, livet på gatene i New York City og underforstått mannleg prostitusjon. 

I staden for den vanlege innpakninga, kom den originale LP-en i ei tynn bølgjepapp-innpakning med ein «flekk» trykt langs botnen. 

I følgje Alice Cooper var songen «Man with the Golden Gun» meint som tittelsongen for James Bond-filmen med same namn. Målet var å nytte populariteten til songen til å tvinge produsentane av filmen til å nytte songen. Trikset fungerte derimot ikkje. «Teenage Lament '74» har med Liza Minnelli på korvokal.

Songen «Muscle of Love» vart spelt inn av Fireball Ministry i 2001. 

## Innhald

## Medverkande
*Alice Cooper – vokal
*Glen Buxton – sologitar
*Michael Bruce – rytmegitar
*Dennis Dunaway – bassgitar
*Neal Smith – trommer
*Mick Mashbir – gitar
*Steve "Deacon" Hunter – gitar
*Dick Wagner – gitar
*Bob Dolin – klaverinstrument

## Lister
**Album** - Billboard (Nord-Amerika)

**Singlar** - Billboard (Nord-Amerika)
Greatest Hits av Alice Cooper

***Alice Cooper's Greatest Hits*** er eit samlealbum av Alice Cooper frå 1974. Det inneheld hitsinglar med songar frå det tredje albumet (*[[Love It to Death]]*) til det siste albumet deira med den originale besetninga (*[[Muscle of Love]]*).

Plateomslaget var laga av Ernie Cefalu og har på framsida ein illustrasjon av Drew Struzan av bandmedlemmane føre ein garasje frå 1930-åra, i lag med filmstjerner frå den tida som Humphrey Bogart, Clark Gable, Edward G. Robinson, Jean Harlow, Peter Lorre og Groucho Marx. 

Songane på samlinga vart miksa på ny av Jack Richardson og ein ny miks av «I'm Eighteen» vart gjeven ut på singel i USA. Årsaka til at songane vart miksa på ny var kanskje for å kunne sei at det var «nye» versjonar av songane, sidan det ikkje var nye songar som kunne takast med på albumet då bandet hadde ein pause på denne tida. 

Samlinga vart utvida i 2001 då Rhino gav ut *[[The Best of Alice Cooper|Mascara & Monsters: The Best of Alice Cooper]]*, som inneheld dei originale singelversjonane av songane i tillegg til fleire songar frå tida etter 1974. 

## Innhald

## Medverkande
*Alice Cooper - Vokal, munnspel
*Glen Buxton - Sologitar
*Michael Bruce - Rytmegitar, klaverinstrument
*Dennis Dunaway - Bassgitar
*Neal Smith - Trommer

## Lister

## Kjelder

**Denne artikkelen bygger på «[[:en:Greatest Hits (Alice Cooper album)|Greatest Hits (Alice Cooper album)]]» frå ,  den 24. oktober 2011.*  
 

## Bakgrunnsstoff
*
Welcome to My Nightmare

***Welcome to My Nightmare*** er det åttande albumet til Alice Cooper, gjeven ut i 1975. Dette var det første albumet til Alice Cooper som soloartist (alle dei tidlegare Alice Cooper-albuma var gjeven ut som eit band). Plateomslaget var laga av Drew Struzan for Pacific Eye & Ear. *[[Rolling Stone]]* rangerte det seeinare som eit av dei 100 beste plateomslaga gjennom tidene.

*Welcome to My Nightmare* er eit konseptalbum. Songane, høyrt i rekkefølgje, dannar ei reise gjennom mareritta til eit barn kalla Steven. *Welcome to My Nightmare* inspirerte fjernsynsserien *[[Alice Cooper: The Nightmare]]* og ein verdsomfattande konsertturne i 1975, samt konsertfilmen *[[filmen Welcome to My Nightmare|Welcome To My Nightmare]]* i 1976.

Songen «Welcome to my Nightmare» er ein parodi på romanen «There's a Nightmare in My Closet» av Mercer Mayer frå 1968.

Den kjende filmskodespelaren frå skrekksjangeren, Vincent Price, held monologen i starten av songen «The Black Widow».

Den nymastra CD-versjonen hadde tre songar som bonusspor. 

I 2011 gav Alice Cooper ut oppfølgjaren *[[Welcome 2 My Nightmare]]*.

## Innhald

## Medverkande
* Alice Cooper - Vokal
* Bob Ezrin - Synthesizer, arrangement, klaverinstrument, vokal, produsent, Fender Rhodes, miksing
* Vincent Price - Spesialeffektar, vokal
* Dick Wagner - Elektrisk og akustisk gitar, vokal
* Steve Hunter - Elektrisk og akustisk gitar
* Josef Chirowski - Synthesizer, klaverinstrument, vokal, clavinet, Fender Rhodes
* Prakash John - Bass
* Tony Levin - Bass
* Pentti "Whitey" Glan - Trommer
* Johnny "Bee" Badanjek - Trommer
* David Ezrin - Vokal
* Gary Lyons - Vokal
* Michael Sherman - Vokal, produksjonsassistent
* Gerry Yons - Gitar

## Lister

;Singlar

## Kjelder

**Denne artikkelen bygger på «[[:en:Welcome to My Nightmare|Welcome to My Nightmare]]» frå ,  den 24. oktober 2011.* 
*** oppgav desse kjeldene:*


## Bakgrunnsstoff
* Alice Cooper Welcome To My Nightmare turneprogram
Songen Welcome to My Nightmare

«**Welcome to My Nightmare**» er tittelsporet frå Alice Cooper-albumet *[[Welcome to My Nightmare]]*. Singelen nådde 45. plass på Billboard Hot 100. Songen er ei blanding av disco, jazz, hardrock, med ein tung og funky rytme. Alice Cooper spelte seinare songen på The Muppet Show. Songen vart plassert på 10. pklass på lista til AOL Radio over dei ti beste Halloween-songane. 

Songen er spelt inn av mellom andre Ronnie James Dio.

## Kjelder

**Denne artikkelen bygger på «[[:en:Welcome to My Nightmare (song)|Welcome to My Nightmare (song)]]» frå ,  den 24. oktober 2011.* 
*** oppgav desse kjeldene:*
Only Women Bleed

«**Only Women Bleed**» er ein song skriven av Alice Cooper og Dick Wagner. Songen er ein ballade om ei kvinne i eit valdeleg ekteskap. 

Singelen vart berre kalla «Only Women» og var ein av dei største hittane til Alice Cooper. Han gjekk mellom anna til topps i Canada  og til 12. plass i USA. Songen er gjeven ut på albumet *[[Welcome to My Nightmare]]* og var den første av fleire balladar Cooper gav ut som nådde Topp 20. 

Singelen kom ut før *Welcome to My Nightmare* og var i USA ein kortare versjon av albumversjonen. Tittelen vart endra av Atlantic Records på grunn av protestar frå feministiske grupper. Singelversjonen har meir orkester enn albumversjonen. 

Guns N' Roses brukte å spele denne songen på konsertane snie som ein intro til «Knockin' on Heaven's Door».

Songen er på filmmusikken til Rob Zombie sin nye versjon av *[[filmen Halloween (2007)|Halloween]]*.

## Andre innspelingar
Andre artistar som har spelt inn songen er 

*Carmen McRae på hennar 1976-album *[[Can't Hide Love]]*.
*Julie Covington på albumet hennar med same namn frå 1978. Singelen nådde 12. plass i Storbritannia. 
*Etta James på hennar 1978-album *[[Deep in the Night]]*
*Ruby Turner på hennar 1986-album *[[Live at Glastonbury]]*
*Elkie Brooks på hennar 1986-album *[[No More the Fool av Elkie Brooks|No More the Fool]]*
*Lita Ford på hennar 1990-album *[[Stiletto av Lita Ford|Stiletto]]*
*Favorite Angel på hennar 1990-album *Only Women Bleed*
*Slash (Guns N' Roses) på deira *[[Use Your Illusion-turneen]]*
*John Farnham på hans 1993-album *[[Then Again av John Farnham|Then Again]]*
*Dick Wagner på hans 1995 soloalbum *[[Rock HitStory]]*
*Glenn Hughes, Paul Gilbert, Bob Kulick, Mike Porcaro, Steve Ferrone & Paul Taylor på hyllestalbumet *[[Humanary Stew: A Tribute to Alice Cooper]]*
*Etta James på hennar 1999-album *[[The Heart of a Woman]]*
*Audrey Turner på hennar 1999-album *[[I Smell Trouble]]*
*Tori Amos som B-side til singelen «Strange Little Girl» i 2001. 
*Luna B-side til singelen «Lovedust» i 2002
*The Chris Farlowe Band på hans 2004-album *[[Rock N Roll Soldier]]*
*Madeleine Martin i serien ''Californication''
*Wensday på hennar 2007-album *[[Torch Rock]]*
*Tina Arena på hennar 2008-album *[[Songs of Love & Loss II]]*

## Kjelder

**Denne artikkelen bygger på «[[:en:Only Women Bleed|Only Women Bleed]]» frå ,  den 24. oktober 2011.* 
*** oppgav desse kjeldene: *
Let Us All Unite and Celebrate Together

**«Let Us All Unite and Celebrate Together»** er nasjonalsongen til Den afrikanske unionen (AU). 

## Namnet på andre språk
* Fransk: «Unissons-nous tous et célébrons ensemble»
* Spansk: «Unámonos todos y celebrar juntos»
* Portugisisk: «Vamos todos nos unir e celebrar juntos»
* Arabisk: «فلنتحد جميعا ونحتفل معا»
* Swahili: «Hebu wote kuungana na kusherehekea pamoja»

## Kjelder

**Denne artikkelen bygger på «[[:en:Let Us All Unite and Celebrate Together|Let Us All Unite and Celebrate Together]]» frå ,  den 24. oktober 2011.*
Det afrikanske flagget

**Det afrikanske flagget** brukt av  Den afrikanske unionen er eit grønt flagg, med det afrikanske kontinentet i midten. Bak kontinentet er det ei stor kvit stjerne, med armar som strekkjer seg ut til alle dei 54 små stjernene som omkransar kontinentet. Det høyrer til Den afrikanske unionen (AU).

Flagget vart lansert 31. januar 2010, og vart valt etter ei tevling der alle afrikanske borgarar kunne sende inn forslag, også borgarar i diaspora. Det kom inn 106 ulike forslag frå 19 afrikanske land og to frå disporaen. Vinnarforslaget vart utforma av Yadesa Bojia.

Tidlegare brukte unionen eit flagg som tok utgangspunkt i emblemet til Den afrikanske unionen.

## Kjelder

**Denne artikkelen bygger på «[[:nb:Den afrikanske unions flagg|Den afrikanske unions flagg]]» frå ,  den 24. oktober 2011.*
Berlinerformat

**Berlinerformat**, eller **«medium»**, er eit avisformat på normalt omkring 470 mm × 315 mm, altså noko høgare enn tabloidformatet, men berre litt breiare. Det blir brukt av ei rekkje europeiske aviser, m.a kvalitetsaviser som *[[Le Monde]]* (Frankrike), *[[La Repubblica]]* (Italia) og *[[The Guardian]]* (Storbritannia). Den franske finansavisa *[[Least Échos]]* skifta til dette formatet i september 2003, og dei største avisene i Slovenia (*[[DELO]]*) og Kroatia (*[[Večernji list]]*), utkjem òg i dette formatet. Den siste kvalitetsavisa som tok formatet i bruk er *[[Le Soir]]*, den viktigaste franskspråklege avisa i Belgia (frå 15. november 2005).

Namnet *Berliner* refererer til Berlin, og stod i byrjinga av det tjuande hundreåret i motsetnad til *nordtysk* og *fransk* format. Dei einaste tyske avisene som i dag brukar berlinerformatet er dei venstreorienterte avisene *[[die tageszeitung]]* (*taz*) og *[[Junge Welt]]* (sidan 2004). Dei fleste «seriøse» tyske aviser brukar storformatet kalla *nordisch*, på 570×400 mm

I Noreg var *[[Klassekampen]]* den siste avisa som var i berlinerformat. Dette vart endra i 1998.

## Bakgrunnsstoff
* How we got the measure of the Berliner (discussing the Guardian's switch to the format) 

## Kjelder

**Denne artikkelen bygger på «[[:nb:Berlinerformat|Berlinerformat]]» frå ,  den 6. juni 2013.*
Correio da Manhã

***Correio da Manhã*** (norsk 'Morgonposten') er ei stor, tabloid, portugisisk dagsavis som kjem ut i Lisboa. Ho vart etablert i 1979 og blir gjeven ut av Cofinagruppas publikasjonsgrein. Correio da Manhã er rekna for den mest lesne allmenne dagsavisa i Portugal.

## Kjelder


**Denne artikkelen bygger på «[[:nb:Correio da Manhã|Correio da Manhã]]» frå ,  den 27. april 2012.*  
 

## Bakgrunnsstoff

*
Tonika

**Tonika** (frå gresk *tonos*, 'spaning') er eit musikkteoretisk namn på treklangen over grunntonen i ein dur- eller mollskala. I engelskspråkleg musikkteori blir namnet tonika òg nytta om grunntonen i eit musikkstykke og difor blir det ofte forveksla med grunntonen i andre treklangar.

Namnet «tonika» kjem frå Jean-Philippe Rameau (1683-1764) og omgrepet hans «l'accord tonique» («grunntonen sin akkord» eller «den betonte akkorden»). I følgje han var det viktigaste med tonikaen evna til å stå i sentrum av alle harmoniske spenningsfelt, omtrent som ein magnet. Tonikaen og dei relaterte akkordane tonikamediant og tonikasubmediant blir kalla det tonale sentrum.

Etter at  Hugo Riemann introduserte funksjonsteorien har tonika blitt ein fast definert storleik, og står i forhold til dominant, subdominant og andre diatoniske akkordar. Nesten all den europeiske og nordamerikanske klassiske musikken frå ca. 1600 til ca. 1915 er tonal som tyder at vi kan skildre han ved hjelp av omgrep frå funksjonteorien; vi kan tolke alle akkordane etter korleis dei er knytte til tonika. Tonika er oftast den første og siste akkorden i eit musikkstykke.

Mange har freista å utvide funksjonteoriens nytteområde til bluesbasert musikk som jazz og rock, men har det vist seg at det er vanskeleg å skildre improvisert musikk med omgrep som føreset at alle akkordane står i eit fast forhold til tonika. Difor er det blitt vanleg å anten nytte trinnanalyse eller akkordbesifring, ikkje berre i blues, jazz og rock, men òg i visesong og folkemusikk. Akkordbesifringa skildrar ein akkord ut frå tersstrukturen (treklang = to tersar, firklang = tre tersar osv.). Til dømes er ein Cmaj7 ein firklang som er samansett av ein C-dur treklang med ein stor ters på toppen. Intervallet mellom grunntonen og den øvste tonen er følgjande ein stor (= maj) septim.

Trinnanalyse gjer det same, men seier òg noko om kor akkorden ligg i forhold til tonika. Til trinnanalysen nyttar vi romartal. Er tonearten C-dur, beskriver II7 ein Dm7akkord, dvs. ein septimakkord på det andre trinnet i tonearten.

## Litteratur
* Bekkevold, Lisa (1988): *Harmonilære og harmonisk analyse*. Oslo: Aschehoug. ISBN 82-03-12969-2
* Kruse, Bjørn (1980): *Jazzteori - Grunnleggende prinsipper*. Oslo: Frost Music as, ISBN 978-829056022-0 
*Rameau, Jean-Philippe (1722): *Traité de l’harmonie reduite à ses principes naturels*, Paris (engelsk omsetjing)
*Riemann, Hugo (1893): *Vereinfachte Harmonielehre*, London og New York ( engelsk omsetjing)

## Sjå òg
* Akkordprogresjon
* Kadens
* Mediant
* Submediant

## Kjelder

**Denne artikkelen bygger på «[[:nb:Tonika|Tonika]]» frå ,  den 24. oktober 2011.*
Triol

**Triol** er eit musikkuttrykk for tre noter av same lengd som til saman svarar til 1, 2 eller 4 taktslag.

## Kjelder

**Denne artikkelen bygger på «[[:nb:Triol|Triol]]» frå ,  den 24. oktober 2011.*
Kona

**Kona** kan visa til

* Ei *kona*, eit kvende, særleg ei gift kona, jamfør hustru
* *[[Kailua-Kona]]*, eit distrikt på Hawaii, òg kalla *Kona-town*
* *Kona* eller Kolossai, ein historisk stad i Anatolia
* *Kona*, ein kommune i provinsen *Mouhoun* i Burkina Faso
Department of Youth

«**Department of Youth**» er ein song av den amerikanske rockeartisten Alice Cooper frå albumet hans *[[Welcome to My Nightmare]]* frå 1975.. Songen vart gjeven ut som singel og nådde 67. plass på Billboard Hot 100 i USA.

## Andre versjonar
Pretty Boy Floyd spelte inn songen for albumet deira *[[Porn Stars]]*..

## Kjelder

**Denne artikkelen bygger på «[[:en:Department of Youth (song)|Department of Youth (song)]]» frå ,  den 24. oktober 2011.* 
*** oppgav desse kjeldene:*